Άγκαθα Μπάρμπαρα

Η Άγκαθα Μπάρμπαρα (μαλτέζικα: Agatha Barbara, 11 Μαρτίου 1923 - 4 Φεβρουαρίου 2002) ήταν Μαλτέζα πολιτικός, που διετέλεσε βουλευτής του Εργατικού Κόμματος, Υπουργός, καθώς και Πρόεδρος της Δημοκρατίας, αξίωμα που πρώτη φορά αποκτούσε γυναίκα στη Μάλτα. Ήταν η μακροβιότερη γυναίκα βουλευτής στην πολιτική ιστορία της Μάλτας.Profile of Agatha BarbaraTorild Skard (2014) 'Agatha Barbara' 'Women of power - half a century of female presidents and prime ministers worldwide. Bristol: Policy Press *

Έγινε γνωστή ως θερμή υπερασπίστρια των οικονομικών και κοινωνικών μεταρρυθμίσεων. Ήταν η πρώτη και, μέχρι τα τέλη της δεκαετίας του 1990, η μόνη γυναίκα που είχε διατελέσει υπουργός της Μάλτας. Όταν το Εργατικό Κόμμα ανήλθε στην εξουσία για πρώτη φορά, το 1955, διορίστηκε Υπουργός Παιδείας από τον Ντομ Μιντόφ, με θητεία που διήρκεσε από το 1955 έως το 1958. Η Άγκαθα Μπάρμπαρα προχώρησε σε τολμηρές μεταρρυθμίσεις: καθιέρωσε την υποχρεωτική βασική εκπαίδευση για όλα τα παιδιά, ίδρυσε ένα κολέγιο κατάρτισης εκπαιδευτικών και παρείχε επιστημονικά μαθήματα τόσο για τα αγόρια όσο και για τα κορίτσια.Torild Skard (2014) 'Agatha Barbara'

Μετά τις βουλευτικές εκλογές του 1981, η χώρα οδηγήθηκε σε συνταγματική κρίση, επειδή το Εθνικιστικό Κόμμα (PN) παρότι κέρδισε την πλειοψηφία των ψήφων, αδυνατούσε να σχηματίσει αυτοδύναμη κυβέρνηση, λόγω του ότι δεν κατείχε την πλειοψηφία στο κοινοβούλιο (κατείχε 31 έδρες έναντι 34 του Εργατικού Κόμματος). Το PN μποϊκόταρε το κοινοβούλιο και οργάνωσε διαδηλώσεις. Παρ΄ όλα αυτά, ο ηγέτης του Εργατικού Κόμματος Ντομ Μιντόφ ανέλαβε την εξουσία. Η Άγκαθα Μπάρμπαρα, αντί να γίνει υπουργός, όπως αναμενόταν, διορίστηκε ως η πρώτη γυναίκα Πρόεδρος της Δημοκρατίας στις 15 Φεβρουαρίου 1982, σε ηλικία 59 ετών. Παρότι η θέση της ήταν κυρίως εθιμοτυπική, ανέλαβε το έργο να επιλύσει τη συνταγματική κρίση που είχε προκύψει.

Στο τέλος της θητείας της, το 1987, η Μπάρμπαρα προήδρευσε της παρουσίασης και αποδοχής μιας συνταγματικής μεταρρύθμισης, που είχε ως βασική γραμμή την απεξάρτηση της χώρας από ξένες δυνάμεις, καθώς και την κατανομή πρόσθετων κοινοβουλευτικών εδρών σε περίπτωση που κάποιο κόμμα λάβει εκλογική πλειοψηφία, αλλά όχι κοινοβουλευτική πλειοψηφία. Το 1987, με τη λήξη της θητείας της, η Άγκαθα Μπάρμπαρα αποσύρθηκε από την ενεργό πολιτική.Torild Skard (2014) 'Agatha Barbara Αποσύρθηκε στην πόλη όπου γεννήθηκε, το Ζαμπάρ, στο οποίο ζούσε μέχρι το θάνατό της στις 4 Φεβρουαρίου 2002. Στις 23 Απριλίου 2006 πραγματοποιήθηκαν τα αποκαλυπτήρια ενός μνημείου προς τιμήν της στο Ζαμπάρ, παρουσία του τότε Προέδρου της Μάλτας, Έντι Φενέκ Αντάμι.https://www.findagrave.com/memorial/6521312/agatha-barbarahttps://www.timesofmalta.com/articles/view/20060424/local/agatha-barbara-monument-unveiled-in-zabbar.56240https://timesofmalta.com/articles/view/monument-to-agatha-barbara.33683https://www.independent.com.mt/articles/2006-04-24/local-news/Monument-Dedicated-to-former-President-unveiled-90353

Παραπομπές

Κατηγορία:Πρόεδροι της Μάλτας